Diari Oficial de la Generalitat Valenciana


Sumari del DOGV 3398, del 22-12-1998 (1998/10823)

Bases de la convocatòria per a la provisió en propietat d'una plaça de tècnic superior (medi ambient).
------------------------------------------------------------------------------------------------------

### Dades del document

Número de DOGV
:   3398

Data del DOGV
:   22-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10034


Data del document
:   30-09-1998

Organisme emissor
:   Ajuntament d'Elx

Tipus de document
:   Anunci

Correcció d'errades

Anàlisi jurídica

 Descriptors 

:   * Elx
    * concurs administratiu
    * política de medi ambient
    * administració local

Bases de la convocatòria per a la provisió en propietat d'una plaça de tècnic superior (medi ambient). [1998/L10538]
  
En compliment de l'acord adoptat per l'ajuntament en ple en sessió realitzada el dia 28 de setembre de 1998, es publica la convocatòria de l'oposició lliure per al proveïment en propietat d'una plaça de tècnic superior (medi ambient), segons les bases següents:
  
1. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició lliure, d'una plaça de tècnic superior, pertanyent a l'oferta pública d'ocupació per al 1998, enquadrada en l'escala d'administració especial, subescala B, serveis especials, classe C, places de comeses especials, dotada amb el sou corresponent al grup A, dues pagues extraordinàries, triennis i altres emoluments que pertoquen segons la legislació vigent i acords municipals.
  
1.1 Publicitat de la convocatòria
  
La convocatòria serà anunciada al Butlletí Oficial de la Província d'Alacant i al Diari Oficial de la Generalitat Valenciana. Es farà pública al tauler d'edictes de la corporació i hom n'inserirà un extracte al Boletín Oficial del Estado.
  
2. Condicions dels aspirants
  
Per tal de prendre part en l'oposició caldrà:
  
2.1. Condicions generals.
  
2.1.1. Ser espanyol.
  
2.1.2. Tenir complits 18 anys, sense tenir-ne més de 55. L'excés en el límit màxim d'edat serà compensat amb els serveis prestats a qualsevol administració pública.
  
2.1.3. Estar en possessió del títol de llicenciat en Ciències Biològiques o de llicenciat en Ciències Mediambientals, o trobar-se en condicions d'obtenir-lo a la data en què acabe el termini de presentació d'instàncies.
  
2.1.4. No trobar-se inhabilitat penalment per a l'exercici de funcions públiques.
  
2.1.5. Tenir la capacitat física i psíquica necessària per a l'exercici de les funcions pròpies del càrrec.
  
2.1.6. No haver estat separat, mitjançant expedient disciplinari, del servei de qualsevol de les administracions públiques.
  
2.2. Nacionals de països de la Unió Europea.
  
Quant als nacionals d'altres països de la Unió Europea, hom aplicarà el que estableix l'article 48.4 del Tractat de la Comunitat Europea i disposicions que el desenvolupen, i al que disposa la Llei 17/1993, de 23 de desembre.
  
2.3. Equivalència de títols.
  
Pertoca a l'autoritat acadèmica competent declarar l'equivalència de títols. Els títols estrangers hauran d'estar degudament revalidats a la data de finalització del termini de presentació d'instàncies.
  
3. Instàncies
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació. Seran presentades al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
Els opositors hi manifestaran que reuneixen cadascuna de les condicions que s'exigeixen a la base segona, referides a la data en què finalitze el termini de presentació de sol·licituds. Les expressades condicions hauran de ser mantingudes al llarg de tot el procés selectiu, durant el qual, en qualsevol moment, podran ser requerits els interessats perquè se'ls efectuen les comprovacions oportunes, i que es comprometen a prestar el preceptiu jurament o promesa.
  
3.2. Minusvàlids
  
Els aspirants amb minusvalideses que sol·liciten adaptació de temps i mitjans per a realitzar l'examen, hauran de fer-ho constar en llur sol·licitud en què expressaran la classe de discapacitat que els afecta.
  
3.3. Taxes per drets d'examen
  
En el moment de presentar la sol·licitud, caldrà adjuntar-li resguard d'haver ingressat en el tresor municipal la quantitat de 2.500 pessetes en concepte de taxes per drets d'examen.
  
Aquestes taxes es faran efectives al compte «Taxa inscripció proves selecció», de la Caja de Ahorros del Mediterráneo situada a la plaça de Baix, núm. 11, de què és titular l'Ajuntament d'Elx i que té el codi d'identificació següent 2090 0006 14 86914468624, tot especificant en el document d'ingrés a quina prova selectiva correspon; o mitjançant transferència bancària a l'expressat compte.
  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4. Exempció de la taxa
  
Per tal d'obtenir dret a aquesta exempció caldrà aportar, junt a la instància, certificació expedida per l'organisme competent en la matèria (actualment l'Institut Nacional d'Ocupació), en la qual s'expressarà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. En un altre cas, hom podrà sol·licitar la devolució de la taxa durant els deu dies següents a la finalització del termini d'admissió de sol·licituds, mitjançant instància a què s'acompanyarà la citada certificació.
  
La no presentació de la citada certificació, no havent ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
4. Admissió d'aspirants.
  
4.1. Relació d'aspirants.
  
Finalitzat el termini reglamentari de presentació de sol·licituds, la presidència de la corporació farà pública al Butlletí Oficial de la Província d'Alacant i al tauler d'edictes de la corporació la llista provisional d'aspirants admesos i exclosos. Es concedirà un termini de deu dies hàbils per tal de corregir el defecte que haja motivat l'exclusió o per a realitzar les al·legacions que consideren oportunes, que seran tingudes en compte en la resolució per la qual s'aprove la llista definitiva que serà feta pública en la forma assenyalada
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició
  
President
  
- El de la corporació o membre d'aquesta en qui delegue.
  
Vocals
  
- Un representant de l'administració autonòmica valenciana.
  
- El cap del Servei Jurídic d'Urbanisme.
  
- Dos tècnics especialistes en Medi Ambient.
  
- Un regidor del PSOE.
  
- Un tècnic de la Secció de Personal.
  
- Un funcionari de carrera a proposta de la representació sindical.
  
Secretari
  
- El de la corporació o funcionari en qui delegue.
  
5.2. Suplents
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del tribunal i dels seus assessors es farà pública al Butlletí Oficial de la Província d'Alacant i al tauler d'edictes de la corporació.
  
La publicació de la seua composició nominal es verificarà almenys quinze dies ans de l'inici de la celebració de les proves.
  
5.4. Constitució i actuació
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics
  
Quan la naturalesa de les proves així ho requeresca, podran designar-se assessors especialistes, que col·laboraran amb el tribunal exercint llur respectiva especialitat tècnica.
  
5.6. Abstencions i recusacions
  
Hauran d'abstenir-se de formar part dels òrgans de selecció de personal, cosa que caldrà notificar a l'alcaldia:
  
. Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.
  
. Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de la citada llei.
  
5.7. De l'absència del president.
  
Si un cop constituït el tribunal i iniciada la sessió se n'absentàs el president, aquest haurà de designar entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8. Actes
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Inici i desenvolupament de l'oposició.
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra G.
  
Els opositors, que acudiran a les proves proveïts del DNI, seran convocats per a cada exercici en crida única, tret de casos fortuïts o de força major degudament justificats i apreciats lliurement pel tribunal.
  
6.2. Dates d'examen
  
Quinze dies ans de començar els exercicis es faran públics al Butlletí Oficial de la Província d'Alacant el dia, l'hora i el local en què hauran de celebrar-se.
  
Al final de cada exercici el tribunal farà saber als opositors el lloc i el moment d'iniciació del següent amb, si m's no, dotze hores d'antelació a l'inici d'aquest, si es tracta del mateix exercici, o de vint-i-quatre hores si es tracta d'un nou exercici.
  
Entre l'acabament d'un exercici i l'inici del successiu no podrà transcórrer un període inferior a setanta-dues hores ni superior a quaranta-cinc dies.
  
Hom podrà modificar aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposicià
  
7.1. Caràcter i contingut dels exercicis.
  
Els exercicis de l'oposició seran quatre:
  
7.1.1. Primer. Escrit, obligatori, eliminatori i qualificable de 0 a 10 punts. Prova de coneixements consistent en omplir un qüestionari de 200 preguntes, amb quatre opcions de resposta cascuna d'elles, extret del conjunt del temari de l'annex I de la convocatòria.
  
S'hi penalitzaran les respostes errònies.
  
Temps de realització: no menys de dues hores i mitja, a determinar pel tribunal.
  
7.1.2. Segon. Escrit. Obligatori. Eliminatori. Qualificable de 0 a 10 punts: desenvolupar tres temes elegits a l'atzar del programa de l'annex II de la convocatòria, dos temes de l'apartat «Matèria específica» i un tema de l'apartat «Matèria comuna».
  
Temps màxim: quatre hores i mitja (hora i mitja per a cada tema), amb descans intermedi de no menys d'una hora entre cada bloc de matèria.
  
7.1.3. Tercer. Pràctic. Obligatori. Eliminatori. Qualificable de 0 a 10 punts: realització d'un o més supòsits pràctics relacionats amb les funcions del lloc i amb el temari, durant el temps que establisca el tribunal i que determinarà aquest immediatament ans de començar la seua execució.
  
7.1.4. Quart. Oral. Obligatori. Eliminatori. Qualificable de 0 a 1 punt: demostració de coneixements orals de valencià, de nivell bàsic.
  
7.2. Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i mitjans perquè realitzen les proves.
  
A tal efecte, també hi hauran d'indicar el tipus d'adaptacions que necessiten, les quals, en cap dels casos, no menyscabaran els nivells de coneixements exigibles per tal de superar les proves.
  
7.3. Anonimat
  
Quan es tracte d'exercicis escrits, sempre que açò siga possible, caldrà garantir l'anonimat dels aspirants.
  
8. Qualificació de les proves selectives
  
8.1. Qualificació
  
Els membres del tribunal qualificaran els exercicis de l'oposició amb la puntuació que s'indica a la base setena. Seran eliminats els aspirants que no assolesquen un mínim de 5 punts en cascun dels de caràcter eliminatori.
  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. Hom hi negligirà les dues puntuacions extremes, la major i la menor de les concedides o, si pertoca, una de les que apareguen repetides com a tals, això quan disten en més de dos punts de la més propera.
  
8.2. Publicitat
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3. Qualificació definitiva
  
L'ordre de qualificació definitiva serà la resultant de la suma total de punts obtinguts en les proves realitzades.
  
8.4. Igualtat en la qualificació
  
En cas d'empat, hom acudirà per tal de dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. En un altre cas, hom decidirà mitjançant sorteig.
  
9. Relació d'aprovats, presentació de documents i nomenament
  
9.1. Relació d'aprovats i nomenament
  
Terminada la qualificació dels aspirants, el tribunal publicarà la relació d'aprovats per ordre de puntuació. Aquests no podran ultrapassar el nombre de places convocades. El tribunal elevarà la citada relació a la presidència de la corporació perquè formule la corresponent proposta de nomenament.
  
Remetrà alhora a aquesta autoritat l'acta de l'última sessió en la qual hauran de figurar, per ordre d'actuació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de les condicions que per tal de prendre part en l'oposició s'exigeixen en la base segona, que són:
  
9.2.1. Fotocòpia del document nacional d'identitat acompanyada de l'original per a la seua compulsa.
  
9.2.2. Còpia autentificada o fotocòpia (acompanyada de l'original per a la seua compulsa) d'algun dels títols a què es refereix el punt 2.1.3. d'aquestes bases. Si aquest document estigués expedit després de la data en què finalitzà el termini de presentació d'instàncies, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia o defecte físic que impossibilite el normal exercici de la funció. Aquest certificat haurà de ser expedit pel gabinet mèdic d'empresa de l'ajuntament, que sotmetrà l'aspirant a totes les proves de determinació que considere convenients.
  
Els aspirants amb minusvalideses acreditaran que aquestes són compatibles amb les funcions pròpies del lloc mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social o d'un altre organisme amb igual competència en la matèria.
  
9.2.4. Certificat negatiu del Registre Central de Penats i Rebels, referit a la data de terminació de les proves selectives.
  
9.2.5. Declaració jurada de no haver estat separat per expedient disciplinari del servei de qualsevol administració pública, ni de trobar-se inhabilitat per a l'exercici de funcions públiques.
  
9.2.6. Declaració de compatibilitat i de no percepció d'havers passius.
  
9.3. Exempcions.
  
Els opositors que tinguen la condició de funcionaris públics estaran exempts de justificar documentalment les condicions i els requisits ja demostrats quan obtingueren llur anterior nomenament. Caldrà que presenten certificació del ministeri, corporació local o organisme públic de què depenguen, on s'acreditaran llur condició i totes les circumstàncies que consten en l'expedient personal d'aquests.
  
9.4. Nacionals de països de la Unió Europea.
  
Els aspirants d'altres països comunitaris aportaran, ultra això, els requisits a què es refereix al Llei 17/1993, de 23 de desembre, relatius a l'accés a determinats sectors de la funció pública dels nacionals de la resta d'estats membres de la Unió Europea.
  
9.5. Pèrdua del dret al nomenament
  
Els qui durant el termini indicat, llevat de causes de força major, no presenten la documentació exigida o presentant-la no reunesquen els requisits exigits o incórreguen en falsedat, no podran ser nomenats i quedaran anul·lades totes llurs actuacions, sense perjuí de la responsabilitat en què hagen pogut incórrer per falsedat en la instància. En aquest cas, la proposta del Tribunal serà considerada realitzada en favor dels qui, havent superat totes les proves selectives, tinguen cabuda en el nombre de places convocades. L'Alcaldia atorgarà els nomenaments corresponents.
  
9.6. Presa de possessió
  
Un cop aprovada la proposta per l'alcaldia, els opositors nomenats hauran de prendre possessió durant el termini de trenta dies hàbils, comptadors a partir de l'endemà de la notificació del nomenament. Si no prenen possessió durant el termini assenyalat, sense causa justificada, quedaran en la situació de cessants. Llavors l'alcaldia podrà nomenar els qui, havent superat totes les proves, caben en el nombre de places convocades, prèvia presentació de la documentació preceptiva. Aleshores es considerarà feta la proposta de nomenament pel tribunal qualificador a favor d'aquests.
  
9.7. Jurament o promesa
  
En l'acte de presa de possessió, el funcionari nomenat haurà de prestar jurament o promesa segons la fórmula prevista a l'article 31.c del Decret legislatiu de 20 de març de 1991, del Consell de la Generalitat Valenciana, i en el Reial Decret 707/1979 de 5 d'abril (BOE del 06.04.79).
  
10. Incidències
  
El tribunal queda facultat per a resoldre els dubtes que es puguen presentar i per prendre els acords necessaris per al bon ordre de les proves en tot allò no previst en aquestes bases.
  
11. Facultat de l'alcaldia
  
L'alcalde, degudament facultat, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
Contra la present convocatòria i les seues bases hom podrà interposar recurs contenciós administratiu davant la sala corresponent del Tribunal Superior de Justícia de la Comunitat Valenciana durant el termini de dos mesos, comptador a partir de la publicació de l'extracte de la convocatòria al Boletín Oficial del Estado. Es requerirà la comunicació prèvia establida a l'article 110.3r de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.
  
13. Recursos i reclamacions contra l'actuació del tribunal
  
13.1. Contra les resolucions i els actes del tribunal qualificador i, en general, contra els actes de tràmit que determinen la impossibilitat de continuar participant en el procediment selectiu o que produesquen indefensió, hom podrà interposar recurs ordinari davant l'alcalde durant el termini d'un mes comptador des de l'endemà de la publicació o notificació de l'acte de què es tracte.
  
13.2. Contra la resta d'actes de tràmit del tribunal, els interessats podran presentar les reclamacions i formular les al·legacions que desitgen davant aquest tribunal mentre el procés de selecció s'estiga desenvolupant i aquell es trobe constituït. Tals reclamacions i al·legacions hauran de ser tingudes en compte per l'òrgan de selecció en efectuar la proposta de nomenament.
  
14. Legislació aplicable
  
En tot allò no previst en les presents bases regirà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les administracions locals; el Decret 69/1986, de 2 de juny, del Consell de la Generalitat Valenciana; i altres disposicions normatives que resulten d'aplicació.
  
ANNEX I
  
Programa de temes de l'oposició lliure per cobrir
  
en propietat una plaça de tècnic superior (medi ambient)
  
1. L'Estat. Concepte. Elements. Formes d'estat.
  
2. La Constitució espanyola de 1978. Principis generals.
  
3. La Corona. El poder legislatiu.
  
4. El govern. Administració de l'Estat.
  
5. Organització territorial de l'Estat. Els estatuts d'autonomia: llur significat. Especial referència a l'Estatut d'Autonomia de la Comunitat Valenciana.
  
6. El poder judicial.
  
7. L'acte administratiu. Concepte. Elements de l'acte administratiu.
  
8. Principis generals del procediment administratiu. Normes reguladores. Fases. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
9. Fases del procediment administratiu general. Comunicacions i notificacions. El silenci administratiu.
  
10. La teoria de la invalidesa de l'acte administratiu: actes nuls i anul·lables.
  
11. Sotmetiment de l'administració a la llei i al dret. Fonts del dret públic. La llei: les seues classes.
  
12. La responsabilitat de l'administració pública.
  
13. La Funció pública local i la seua organització.
  
14. Drets i deures dels funcionaris públics locals. Incompatibilitats. Règim disciplinari. Seguretat Social.
  
15. Règim local espanyol. Principis constitucionals.
  
16. El municipi. Organització municipal. Competències.
  
17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i rectificats d'acords.
  
18. Hisendes locals: classificació dels ingressos. Ordenances fiscals.
  
19. Estructura de l'administració central i en la Generalitat Valenciana de l'administració mediambiental. Òrgans amb competències mediambientals.
  
20. El medi ambient en la legislació espanyola. Distribució de
  
competències entre l'administració central i la de les
  
comunitats autònomes.
  
21. L'administració local: competències en matèria de medi ambient.
  
22. La protecció de la natura en la legislació espanyola. El delicte ecològic.
  
23. Planificació i ordenació del territori. Variables biòtiques i abiòtiques. Planejament urbanístic i impacte ambiental. Pla d'Ordenació de Recursos Naturals.
  
24. Aspectes legislatius relatius a protecció de la fauna i de la flora. Competències i legislació en matèria de caça i de pesca, forests o terrenys forestals. Competències locals. Usos recreatius de les forests.
  
25. Legislació sobre protecció d'espècies. Categories d'amenaça, nivells de protecció i catàlegs nacional i valencià. Convencions i convenis internacionals.
  
26. Aigües subterrànies. Tipus d'aqüífers i llur distribució. Problemàtica de llur gestió. Legislació aplicable.
  
27. Aigües superficials. Problemàtica de llur gestió. Legislació aplicable. Protecció de la qualitat de les aigües en l'ordenament jurídic.
  
28. Llei de Costes. Protecció del litoral. Vessaments al mar.
  
29. Control sanitari de les zones costaneres. Procediment de mostratge i d'elecció d'estacions. Paràmetres de contaminació marina.
  
30. Qualitat de les aigües de consum públic. La reglamentació espanyola i el seu desenvolupament a nivell de la Comunitat Valenciana.
  
31. Legislació espanyola en matèria de tractament d'aigües residuals. Sistemes de tractament d'aigües residuals.
  
32. Llei de Sanejament i Depuració de les Aigües Residuals de la Comunitat Valenciana. Model de gestió.
  
33. El Pla director de Sanejament i Depuració de les Aigües Residuals de la Comunitat Valenciana. Model de gestió.
  
34. Reglamentació de càmpings, campaments, establiments místics i locals de pública concurrència a la Comunitat Valenciana. Reglamentació en matèria de piscines.
  
35. La protecció del medi ambient atmosfèric. Normes de qualitat de l'aire. Legislació i competències.
  
36. Els residus sòlids urbans: classificació, composició i característiques. Normativa i règim competencial.
  
37. La producció i la gestió dels residus tòxics i perillosos. Mètodes de caracterització. Legislació i competències.
  
38. Legislació de la Unió Europea, espanyola i de la Comunitat Valenciana en matèria d'impacte ambiental.
  
39. La política mediambiental a la Unió Europea.
  
40. Ordenança municipal de vessaments i clavegueram. Objecte. Permís d'abocament. Capacitat inspectora. Limitacions principals a l'abocament.
  
41. Ordenança municipal sobre sorolls i vibracions. Objecte. Capacitat inspectora. Limitacions principals a la generació de sorolls i de vibracions.
  
42. Ordenança municipal de neteja. Objecte. Capacitat inspectora. Limitacions principals.
  
43. Ordenança municipal sobre animals domèstics. Objecte. Capacitat inspectora. Limitacions principals.
  
44. Pla local de cremes. Objecte. Limitacions principals.
  
45. Legislació relativa a espais naturals protegits a l'Estat espanyol i a la Comunitat Valenciana: classes i nivells de protecció. Protecció d'altres àrees. Convencions i convenis internacionals.
  
46. Plans rectors d'ús i de gestió dels Parcs Naturals del Fondo i de les Salines de Santa Pola: òrgans de gestió. Normes sobre protecció de recursos i del domini públic.
  
47. Trets fonamentals de la problemàtica mediambiental a la Comunitat Valenciana. Influència de la demografia i del desenvolupament agrari i industrial.
  
48. Trets fonamentals de la constitució geològica de la Comunitat Valenciana. Tipus de sòl, constituents i propietats.
  
49. Aspectes tècnics de la conservació i de la restauració del paisatge. Legislació aplicable. Problemàtica general de les activitats que generen principalment impactes ambientals.
  
50. Característiques generals del clima a la Comunitat Valenciana. Singularitats del municipi d'Elx.
  
51. Zones humides i espais naturals protegits. Problemàtica de llur gestió a la Comunitat Valenciana.
  
52. Els recursos hidrològics a la Comunitat Valenciana. Qualitat natural dels recursos i aptitud per a usos diversos.
  
53. Característiques generals de les aigües continentals i litorals. Problemàtica a la Comunitat Valenciana per contaminació.
  
54. Captació, potabilització, emmagatzematge i sistemes de distribució de les aigües de consum públic.
  
55. Les aigües residuals urbanes. Composició i característiques.
  
56. Sistemes de tractament de les aigües residuals urbanes. Possibilitats de reutilització. Tipus de tractament dels fangs procedents de la depuració d'aigües residuals.
  
57. Aigües residuals industrials. Composició. Sistemes de tractament.
  
58. Problemàtica a la Comunitat Valenciana per la contaminació de les aigües continentals i litorals.
  
59. Contaminació per sorolls i vibracions. Fonts sonores ambientals. Models de predicció. Mesures del soroll ambiental.
  
60. Trets fonamentals en meteorologia com a base per a l'estudi de la contaminació de l'aire.
  
61. La contaminació atmosfèrica. Contaminants principals i focus de producció. Models de predicció. Sistemes i mètodes de correcció.
  
62. Les xarxes de vigilància i de control de la contaminació atmosfèrica. Criteris d'ubicació. Llur gestió i importància.
  
63. Procediments analítics en la determinació de contaminants atmosfèrics en emissió i en immissió. Tècniques de mostratge ambiental.
  
64. Situació actual de la gestió dels residus.
  
65. Mètodes de tractament dels residus sòlids urbans. Aprofitament integral.
  
66. L'estructura industrial a la Comunitat Valenciana. Trets fonamentals i problemàtica general en relació amb el medi ambient. Sectors industrials de més gran incidència sobre el municipi d'Elx. Processos industrials i llur incidència en el medi. Noves tecnologies dirigides a minimitzar llur afecció al medi.
  
67. Activitats agropecuàries. Afeccions sobre el medi ambient. Solucions alternatives a llurs residus.
  
68. Els residus industrials. Classificació, composició i característiques. Problemàtica i mètodes de tractament.
  
69. Les plantes fisicoquímiques, els dipòsits de seguretat i la incineració com a sistemes bàsics de tractament dels residus tòxics i perillosos.
  
70. Metodologia general de les avaluacions d'impacte ambiental.
  
71. El cas singular de l'impacte ambiental de les pedreres en les fases d'explotació i d'abandó. Metodologia de restauració.
  
72. Incendis forestals. Definicions. Problemàtica ambiental. Prevenció.
  
73. Programa d'Educació Ambiental: objectiu i continguts bàsics. Programa de Voluntariat: objecte i continguts bàsics.
  
74. Plans de revegetació: objectius, principis i continguts bàsics. Plans d'introducció o de reintroducció d'espècies animals: definicions, principis i continguts bàsics.
  
75. Estudis i avaluacions d'impacte ambiental: definicions, objectius i continguts bàsics.
  
76. Control de plagues: definicions i problemàtica ambiental.
  
77. Problemàtica ambiental associada a la protecció de la fauna, a la protecció de la flora, a la protecció d'hàbitats naturals, a la producció i al consum d'energia i als mitjans de transport.
  
78. El medi físic al terme municipal. Bioclimatologia i biogeografia del terme municipal. Principals riscs naturals al terme municipal.
  
79. Parc natural del Fondo: grau de protecció, valors naturals principals i problemàtica ambiental. Parc natural de les Salines de Santa Pola: grau de protecció, valors naturals principals i problemàtica ambiental.
  
80. El palmerar il·licità: grau de protecció, valors naturals principals i problemàtica ambiental. Llei 1/1986, de 9 de maig, de la Generalitat Valenciana per la qual es regula la tutela del Palmerar d'Elx. Normativa de desenvolupament.
  
81. Saladars i basses del Clot de Galvany: grau de protecció, valors naturals principals, problemàtica ambiental. Riu Vinalopó i altres llits il·licitans: grau de protecció, valors naturals principals, problemàtica ambiental. Platges i sistemes dunars il·licitans: grau de protecció, valors naturals principals, problemàtica ambiental.
  
82. Auditoria ambiental. Definicions. Objectius. Continguts bàsics.
  
83. Pla d'Ordenació de Recursos Naturals. Definicions. Objectius. Continguts bàsics.
  
84. Sistemes de gestió ambiental. Definicions. Estructura i continguts.
  
85. L'estructura organitzativa de l'Ajuntament d'Elx.
  
86. Salut laboral I: introducció general als estudis sobre seguretat i salut laboral.
  
87. Salut laboral II: implantació pràctica de la Llei de Prevenció de Riscs Laborals a l'empresa. Coneixements dels aspectes normatius fonamentals que implica la Llei de Prevenció de Riscs Laborals. La implantació d'una cultura preventiva a l'empresa.
  
88. Cultura participativa: concepte de desenvolupament organitzacional. Factors integradors del desenvolupament organitzacional. L'evolució i el canvi. Els equips: formació i desenvolupament. Els grups com a eix del canvi. Els equips com a instruments de millora personal i de l'organització.
  
89. La qualitat dels serveis públics: concepte de qualitat. De la qualitat a la qualitat total. De la qualitat total a l'excel·lència. Diagnòstic i gestió de la qualitat. Professionals/Llocs de treball/Qualitat.
  
90. L'atenció al ciutadà: acollida i informació. Informació presencial i telefònica. L'orientació al ciutadà.